google/wiki40b huggingface dataset:
Marijus Žiedas

Biografija

1992 m. baigė Vilniaus 15-tą vidurinę mokyklą. 1992–1996 m. studijavo Vilniaus universiteto Filosofijos fakultete. Įgijo filosofijos bakalauro laipsnį. 2002 m.  Vilniaus universiteto Filosofijos fakultete įgijo filosofijos magistro laipsnį.
1997–1999 m. Baltijos TV filmų ir serialų įgarsintojas. 1998-2000 m. radijo stoties M-1 Plius ir Laisvoji banga laidų vedėjas. 1999–2000 m. LNK laidos „Ryto ratas“ vedėjas ir naujienų redaktorius, filmų įgarsintojas. 2000–2006 m. TV3 ir Olimpinės loterijos „Perlas“ žaidimo „Teleloto“ vedėjas.  2006 m. vasario-gruodžio mėn. – Žinių radijo apžvalgininkas. Nuo 2007 m. sausio mėn. – LTV žinių vedėjas ir diktorius.
Krija joga

Krija Joga yra būdas pasiekti kvėpavimo ir sielos jungtį kiekviename įkvėpime ir iškvėpime. Kitaip tariant: individualios sielos jungtis su Dvasia vadinama Krija Joga. Tai yra tikroji karma. Krija jogos praktika susijusi su kvėpavimu, smegenimis ir stuburu. Pirmasis ir svarbiausias Sielos veiksmas yra kvėpavimas. Kvėpavimas yra tarpininkas tarp Sielos ir proto. Krija Jogos mokoma palaipsniui. Mokymas suskirstytas į šešis etapus, vadinamus Pirmąja Krija, Antrąja Krija ir t. t. Žodį Krija sudaro du skiemenys – kri ir yâ. Sanksrito kalba kri reiškia karma dhatu – elementų veikimą, o yâ reiškia Sielą arba Atmą. Žodis krija reiškia Sielos veiksmą arba prâna karma. O žodis joga yra kilęs iš sanskrito žodžio yuj, reiškiančio jungtį – individualios sielos jungtį su Dvasia.
Virginijus Smalskis

Biografija

Zarasų savivaldybės gydytojas, 2010 m. VŠĮ Zarasų rajono PSPC gydytojas.
Darbo partijos Zarasų rajono skyriaus narys. Nuo 2011 m. Zarasų rajono savivaldybės tarybos narys.
Aleksandras Dobryninas

Aleksandras Dobryninas (g. 1955 m. gegužės 10 d. Kaliningradas) – Lietuvos sociologas, kriminologas, filosofas.

Biografija

1977 m. baigė Vilniaus universiteto Matematikos ir mechanikos fakultetą. 1985 m. filosofijos mokslų kandidatas, humanitarinių mokslų daktaras. Nuo 1977 iki 1979 m. dirbo Teisminių ekspertizių institute, nuo 1984 iki 1988 m. TSRS vidaus reikalų ministerijos Minsko aukštosios mokyklos Vilniaus fakulteto dėstytojas, nuo 1988 m. Vilniaus universiteto dėstytojas, nuo 1996 m. Socialinės teorijos katedros vedėjas, nuo 2002 m. VU profesorius, 1992 m. Vilniaus universiteto Tarptautinių santykių ir politinių mokslų instituto direktorius. Vienas Lietuvos liberalų sąjungos kūrėjų. 2000–2002 m. tarptautinės antikorupcinės organizacijos Transparency International Lietuvos skyriaus valdybos pirmininkas, skyriaus tarybos pirmininkas, nuo 2003 m. ekspertas.
Nuo 2001 m. sausio 15 d. Nacionalinei informacinės visuomenės plėtros strategijai kurti darbo grupės narys, nuo 2001 m. sausio 31 d. Valstybės politikų ir valstybės tarnautojų etikos principams sukurti sudarymo darbo grupės narys, nuo 2002 m. birželio 12 d. Valstybės tarnautojo elgesio kodekso projektui parengti darbo grupės narys. Nuo 2006 m. birželio 1 d. Projekto „Tarpkryptinės plečiamosios kriminologijos studijos Vilniaus universitete“ administracinės koordinacinės grupės narys, Projekto vadovas, Kriminologinių studijų centro darbuotojas.
Vedęs; žmona Svetlana Primudrova, LTV žurnalistė. Dukra Margarita Dobrynina (g. 1983 m.), sociologė-kriminologė, Teisės instituto Kriminologinių tyrimų skyriaus Vaikų ir jaunimo teisės sektoriaus mokslo darbuotoja, VU Filosofijos fakulteto Sociologijos katedros dėstytoja.
Robertas Keturakis

Robertas Keturakis (g. 1935 m. kovo 12 d. Jonučiuose, Garliavos valsčius) – Lietuvos poetas, rašytojas, vertėjas.

Biografija

1963 m. Vilniaus universitete baigė lietuvių kalbą ir literatūrą. 1967–1991 m. dirbo žurnalo „Nemunas“, 1991–1997 m. žurnalo „Santara“ redakcijose. 1998–1999 m. Vytauto Didžiojo universiteto leidyklos ir laikraščio „Kauno žinios“ redaktorius. Nuo 1966 m. Lietuvos rašytojų sąjungos narys.

Kūryba

Ankstyvojoje poezijoje vyrauja visuomeninės aktualijos, patetiškumas. Vėlesnėje poezijoje derinamos intymios ir retorinės intonacijos, miesto realijos ir kaimo, vaikystės prisiminimai. Vėlyvajai kūrybai būdinga politinių ir kultūros pokyčių problematika, individualios egzistencijos refleksija. Parašė apybraižų, pasakų knygą suaugusiesiems „Ahasferas“. Išvertė turkmėnų poeto S. Ovezberdyjevo rinkinį „Viltis“ (1981 m.). Jo kūrinių paskelbta baltarusių, rusų, ukrainiečių ir kitomis kalbomis.
Benediktavas

Istorija

Dar vadinamas Makniais. Sovietmečiu priklausė Linkmenų apylinkei. 1980 m. gyveno 14 gyventojų.

Aplinkinės gyvenvietės

TAURAGNAI – 16 km
Kirdeikiai – 4 kmAntalksnė – 2 km
IGNALINA – 15 km
Jėjus

Istorija

Jėjus buvo svarbus prekybinis, tranzitinis centras. Antrojo Sudano pilietinio karo metu tapo neramumų židiniu: 1997 m. Jėjus tapo Sudano liaudies išsivadavimo armijos būstine, miestą atakavo Sudano ginkluotosios pajėgos, todėl daug gyventojų pabėgo į Kongą ir Ugandą.
Grajevo žydų kapinės

Grajevo žydų kapinės (lenk. Cmentarz żydowski w Grajewie) – žydų kapinės Grajevo mieste, Białostockiej gatvėje. Kapinių įkūrimo data nežinoma. Po II pasaulinio karo šioje vietoje pastatytas daugiaaukštis blokinis gyvenamasis namas, ant kurio dabar pakabinta atminimo lenta. 1941 m. rugpjūčio 7 d. kapinėse buvo sušaudyti 119 žmonių lenkai, žydai ir rusai.
Nacra 17

Istorija

Nacra 17 burlaiviai suprojektuoti 2011 m., o masinė prekyba prasidėjo po metų. 2012 m. gegužę Tarptautinė buriavimo federacija rinkosi tarp Nacra 17 ir Viper katamaranų naujai mišrių lyčių įgulos rungčiai 2016 m. vasaros olimpinėse žaidynėse ir 2020 m. vasaros olimpinėse žaidynėse. Rinkimus laimėjo Nacra 17 klasės burlaivis. 2013 m. įvyko pirmasis Nacra 17 klasės pasaulio čempionatas.
Antracytas

Istorija

Gyvenvietė įsikūrė 1895 m. netoliese atidarius anglių šachtą. Pradėta vadinti pagal čia išgaunamą antracitą. Nuo 1920 iki 1962 m. gyvenvietė vadinta Bokovo Antracitu (Боково-Антрацит). 1936 m. tapo rajono centru, 1962 m. gavo miesto statusą.
Orion Global Pet

Apie įmonę

„Orion Global Pet“ įkurta 2004 m. ir priklauso tarptautinei Tailando „Indorama“ įmonių grupei. Gamyklos statybų pradžios ceremonijoje dalyvavo Lietuvos Respublikos prezidentas Valdas Adamkus. Pirmoji produkcija pagaminta 2006 m. IV ketvirtį. Įmonės produkciją sudaro PET granulės. Įmonės pajėgumai 2013 m. pradžioje siekė 241 000 tūkst. tonų produkcijos per metus. 2011 m. bendrovės pajamos siekė 1,02 mlrd. Lt, 2012 m. − 1,01 mlrd. Lt.

Indorama Polymers Europe

„Orion Global Pet“ produkcijos pardavimu ir kita „Indorama“ grupės komercine veikla Lietuvoje užsiima bendrovė UAB „Indorama Polymers Europe“, kuri pagal pajamas patenka tarp 500 didžiausių Vidurio Europos bendrovių (2012 m. duomenimis užėmė 470-ą vietą). 2011 m. „Indorama Polymers Europe“ pajamos siekė 1,755 mlrd. litų, ji pateko tarp 20 didžiausių Lietuvos bendrovių pagal pajamas.
Lomos kalnai

Lomos kalnai yra aukščiausia kalnų grandinė vakarų Afrikos valstybėje Siera Leonė. Aukščiausia viršukalnė − Bintumanio kalnas, kurio aukštis siekia 1945 m. Nuo 1952 m. teritorija buvo paskelbta draustiniu. Draustinis užima 33 201 ha plotą.
Lozanos metropolitenas

M1

Pirmoji linija atidaryta 1991 m. kovo 24 d. Iš pradžių ji vadinosi „Pietrytinis Lozanos tramvajus“ (pranc. Tramway du Sud-Ouest lausannois, TSOL), bet vėliau buvo pervadinta į metro. Vis dėlto pati linija iki šiol išliko panaši į tramvajaus liniją – daugelyje vietų įrengtos uždaromos geležinkelio tipo pervažos (su šlagbaumais), o tai neatitinka metro reikalavimų. Tačiau, kai kuriuose informacijos šaltiniuose, Lozanos metropolitenas įvardijamas metro sistema.
M1 linijos ilgis siekia 7,8 km. Ji jungia miesto centrą su Renen (Renens) miesteliu. Požeminę dalį sudaro atkarpa su trimis stotimis, kita dalis įrengta ant estakadų, o didžiausia linijos dalis paklota ant žemės paviršiaus ir atskirta nuo gatvės transporto. Vidutinis linijos įveikimo laikas – 19 min. Maršrutai sudaryti kas 10–15 min. kasdien, tik sekmadieniais kas 20 min. Linija M1 važinėja dviejų sąstatų traukiniai.

M2

Antroji linija atidaryta 2008 m. spalio 27 d. Didžiausia linijos dalis, apie 70-90 %, yra požeminė. Šia linija važinėja traukiniai guminiais ratais, kadangi esant dideliems nuolydžiams eksploatacija metaliniais ratais negalima.
Linijos ilgis siekia 5,9 km, joje išdėstyta 14 stočių. Stotis „Flon“ laikoma svarbiausiu transporto mazgu: ji yra abiejų linijų persėdimo stotis dar jungianti ir geležinkelio stotį LEB.
Linijos aukščių skirtumas siekia 338 metrus, o nuokalnės vietomis – 12 %, trasoje vidutiniškai – 5 %. Keleivių srautas – 75615 keleivių per dieną (2013 m. duomenimis). Važiavimas pilnai automatizuota linija trunka apie 18 minučių. Stotyse saugumo sumetimais įrengtos permatomos sienos su automatinėmis durimis, visas valdymas vyksta centrinėje dispečerinėje.
Naujojoje M2 linijoje važinėja 15 dviejų vagonų traukinių.
Airijos futbolo supertaurė

Airijos futbolo supertaurė – trumpai gyvavęs turnyras Airijoje, kuriame pasibaigus sezonui dalyvaudavo 4 klubai, patekę į Europos futbolo taurių turnyrus. Greta įprasto finalo vykdavo ir rungtynės dėl 3-osios vietos.
Elitas

Elitas (pranc. élite – geriausias, rinktinis) − sociologijoje bei bendrąja prasme tai santykinai maža dominuojanti įtakinga visuomenės grupė, kuriai būdingi tam tikri išskirtiniai bruožai ar savybės, ir kuri suvokia save kaip dominuojančią visuomenėje grupę šių savybių pagrindu.
Buitinėje kalboje ir publicistikoje „elitas“ Lietuvoje tapatinamas su turtingiausia visuomenės dalimi − aukštuomene ar stipriausia viduriniąja klase, kartais dar pavadinamas grietinėle. Gali būti atskiriamas „funkcinis elitas“ ir „valdžios arba valdantysis elitas“.
Romanų šalys

Romanų šalys (dar gali gali vadintis ir „lotynų šalys“) – šalys, kuriose pagrindinė kalba yra viena iš romanų kalbų.
Europoje romanų šalys sudaro gana vientisą regioną, išimtis yra tik atitrūkusios Rumunija ir Moldova. Romanų kalbos yra atsiradusios iš šnekamosios lotynų kalbos. Romanų šalys turi tam tikro kultūrinio bendrumo – tai susijusi istorija (šaknys – Romos imperijoje), romanų kalbos ir katalikybė. Išimtis yra tik rumunai ir moldavai, kurie daugiausia yra stačiatikiai. Dauguma Europos romanų šalių yra Lotynų Sąjungos nariai (tiesa, į Lotynų Sąjungą įeina ir neeuropinės lotynų šalys).
Karadžiordževičiai

Karadžiordževičiai (serb. Карађорђевићи) – serbų bajorų giminė, 1808–1813, 1842–1858 ir 1903–1918 m. valdžiusi Serbiją, o 1918–1941 m. – Jugoslaviją.

Istorija

Pradininkas Karadžiordžė Petrovičius. Konfliktavo su Obrenovičiais. Po Pirmojo pasaulinio karo įkūrus Jugoslaviją, tapo jos dinastija. Neteko politinės įtakos 1941 m. Ašies valstybėms užėmus Jugoslaviją. Oficialiai valdžią prarado 1945 m. komunistų partizanams užėmus visą šalį.
Zimbabvės specialiosios pajėgos

Zimbabvės specialiosios pajėgos (angl. Special Forces of Zimbabwe) – Zimbabvės Nacionalinės armijos daliniai, skirti veikti kaip specialiosios paskirties pajėgos. Jos buvo naudojamos keliuose Afrikos konfliktuose (Mozambiko pilietinis karas, Antrasis Kongo karas).
Regos nervas

Regos nervas (lot. nervus opticus) – tai baltoji smegenų medžiaga, kuri jungia tinklainę su smegenimis. Tinklainės ganglijinių ląstelių skaidulos sudaro regos nervą. Regos nervas perduoda nervinius impulsus į smegenis. Toje vietoje, kur regos nervas išeina iš tinklainės (regos nervo diske), nėra stiebelių ir kūgelių, todėl ši vieta vadinama akląja dėme.
Vladimiras Parfionovas

Biografija

1979 m. baigė Vilniaus valstybinį pedagoginį institutą.
1979–1985 m. Bartninkų vidurinės mokyklos istorijos ir kūno kultūros mokytojas, 1985–1992 m. Virbalio vidurinės mokyklos mokytojas. 1992–2002 m. Vilkaviškio rajono savivaldybės administracijos Virbalio seniūnijos seniūnas.
1987–1992 m. Virbalio tarybos deputatas, 1992 m. Virbalio miesto meras, 1995 m. kovo-liepos mėn., 1997 m., 2003–2007 m. Vilkaviškio rajono savivaldybės tarybos narys. Nuo 2008 m. Virbalio vidurinės mokyklos istorijos mokytojas.
Nuo 1989 m. Lietuvos socialdemokratų partijos Vilkaviškio rajono skyriaus narys, 1993–1999 m. LSDP tarybos narys, 2001–2003 m. skyriaus pirmininko pavaduotojas ir iždininkas, 1999–2003 m. LSDP Etikos ir procedūrų komisijos narys.
Karaso departamentas

Geografija

Departamento paviršius kalnuotas, tačiau Karase, priešingai nei kituose vakarų Nikaragvos departamentuose, ugnikalnių nėra. Vandenyno pakrantėse plyti vaizdingi paplūdimiai.
Aukštutinis Mianmaras

Aukštutinis Mianmaras arba Aukštutinė Birma (mjan. အထက်မြန်မာပြည် ) – geografinė teritorija Mianmare, aprėpianti žemumų plotus aplink Iravadžio upę šalies centrinėje dalyje; į šiaurę nuo Žemutinio Mianmaro. Apima Mandalajaus, Sagaino, Magvės regionų dalis, kartais dar įtraukiamos Kačinų ir Šanų valstijos. Svarbiausias miestas – Mandalajus.
Aukštutinės Birmos terminą įvedė britai, kai po 1852 m. Anglijos-Birmos karo Žemutinė Birma buvo užkariauta britų, o Aukštutinė iki 1885 m. liko nepriklausoma (Birmos karalystė).
Aukštutinis Mianmaras yra istorinis bamarų tautos centras.
Robertas Miliauskas

Biografija

1976 m. baigė Vilniaus universitetą, ekonomistas.
UAB „Utenos prekyba“ valdybos pirmininkas-direktorius, nuo 2009 m. Lietuvos vartotojų kooperatyvų sąjungos valdybos pirmininkas.
Lietuvos liberalų sąjungos
Liberalų ir centro sąjungos Utenos rajono skyriaus narys.
2000–2003 m., 2003–2007 m. ir nuo 2011 m. Utenos rajono savivaldybės tarybos narys. 
Rotary klubo narys. Vaikai Jurgita, Jūratė-Viktorija.
Sioni Bolnisi

Istorija

Klubo ištakos yra 1935 m. Žaidžia elito divizione.
Valakai (Šiauliai)

Istorija

Nuo 1791 m. Medvalakių palivarkas priklausė Šiaulių valsčiui, nuo 1863 m. – Gruzdžių valsčiaus Piktuižių seniūnijai, nuo 1918 m. – Šiaulių apskrities Šakynos valsčiui, nuo 1920 m. Gruzdžių valsčiaus Mimaičių seniūnijai, nuo 1950 m. – Šakynos apylinkės kaimas. 1950–1990 m. kaimas priklausė Šakynos tarybiniam ūkiui.

Aplinkinės gyvenvietės

Mandeikiai (Šiauliai) – 3,1 km
Riškaičiai – 1,3 km
Mimaičiai – 0,9 km
Šakyna – 2,6 km
Kiaukliai (Šiauliai) – 1,6 km
Gedvydžiai – 3 km  
 KURŠĖNAI – 27 km
Piktuižiai – 3,7 km  
 ŠIAULIAI – 30 km
Diržiai (Šiauliai) – 2,9 km
Kauno mokslo ir technologijų parkas

Veiklos pradžia

Kauno MTP ištakos – 1998 m. KTU Studentų miestelyje Kaune įsteigtas pirmasis verslo inkubatorius Lietuvoje.

Pasiekimai

Parko sukurta ir testuojama antreprenerystės ir naujų produktų vystymo programa „Evolut 4.0“ 2018 m. Tarptautinės mokslo ir technologijų parkų asociacijos įvertinta kaip geriausias sprendimas verslui.
Antanas Mačiuika

Antanas Mačiuika (1901 m. gruodžio 6 d. Gelvonėliai, buv. Gelvanka, Gelvonų valsčius – 1940 m. kovo 25 d. Kaunas) – Lietuvos teisininkas, karinis veikėjas, aviacijos pulkininkas leitenantas. Jo sūnūs mokslininkas Benediktas Vytenis Mačiuika ir skulptorius Vytautas Mačiuika.

Biografija

1919 m. Vilniuje baigė Vilniaus gimnazijos 6 klases, nuo gegužės mėn. Lietuvos kariuomenės savanoris, dalyvavo kautynėse su lenkais Širvintose, buvo sužeistas. 1920 m. baigė Karo mokyklą, 1920–1922 m. tarnavo Pirmajame savanorių ir Aštuntajame pėstininkų pulke. 1922–1926 m. Lietuvos karo aviacijos II eskadrilės lakūnas. 1925 m. baigė Karo aviacijos mokyklą, kapitonas.
1921 m. vienas Slaptosios karininkų sąjungos įkūrėjų ir vadovų. Aktyviai dalyvavo 1926 m. gruodžio 17 d. valstybės perversme. Įsiveržė su keliasdešimt karininkų į Seimo posėdį, įsakė Seimui išsiskirstyti.
1927 m. baigė J. Tumėno brandos kursus. 1927–1934 m. I eskadrilės vadas. 1927–1929 m. Geležinio Vilko organizacijos narys. 1929 m. prezidentui A. Smetonai pašalinus iš vyriausybės A. Voldemarą, siekė sutaikyti jų šalininkus. Apkaltintas vadovavęs kariniams daliniams per rengiamą karinį pučą, suimtas, 1930 m. rugpjūčio – rugsėjo mėn. kalintas, 1931 m. išteisintas.
Studijavo istoriją Lietuvos universitete, 1934–1938 m. Vytauto Didžiojo universitete baigė teisės studijas. 1935 m. lapkričio 23 d. suteiktas pulkininko leitenanto laipsnis. 1935–1936 m. naikintuvų antrosios grupės vadas ir karo aviacijos aerodromo komendantas. Valstybės saugumo departamento duomenimis, buvo 1935 m. pab. opozicijos grupių rengto valstybės perversmo vienas voldemarininkų vadovų. Dėl to 1935 m. gruodžio mėn. suimtas, 1936 m. pr. Karo lauko teismo išteisintas, bet 1936 m. sausio mėn. paleistas į atsargą.
1937–1940 m. JAV bendrovės „United Aircraft Corporation“ atstovas Lietuvoje. Karininkų ir puskarininkių karo lakūnų mokyklų lektorius. 1937 m. gegužės mėn. 15-20 d. dalyvavo Aix-les-Bains miestelyje Prancūzijos kombatantų sušauktame Tarptautiniame taikos kongrese kaip Lietuvos kariuomenės kūrėjų savanorių sąjungos atstovas. 
Nuo 1937 m. gruodžio 17 d. iki 1940 balandžio mėn. slaptai veikiančios voldemarininkų Lietuvių nacionalistų partijos valdybos pirmininkas. Lietuvių nacionalistų partija pirmą kartą viešai paminėta Antano Mačiuikos laidotuvių metu.

Visuomeninė veikla

1918 m. vienas iš skautų organizacijos kūrėjų Vilniuje. Kaune atgaivino skautus ir iki 1928 m. buvo pirmasis Kauno apygardos tuntininkas. Apdovanotas Skautų lelijos ordinu, pakeltas į vyr. skautininkus. 1927 m. vienas Lietuvos aeroklubo steigėjų, vienas korporacijos „Neo-Lithuania“ steigėjų. Šaulių sąjungos, Atsargos karininkų sąjungos veikėjas. 1938–1939 m. Kūrėjų – savanorių sąjungos centro valdybos pirmininkas.
Bendradarbiavo spaudoje, karo aviacijos, kultūrinėmis, politinėmis temomis rašė žurnaluose „Kardas“, „Karys“, „Trimitas“, „Mūsų sparnai“, „Mūsų žinynas“, „Savanorių žygiai“, „Lietuvos aidas“, „Vairas“, „Lietuvis“, „Mūsų Viltis“, „Skautas“, „Teisė“, „XX amžius“.
Černigovo vaivadija

Istorija

Černigovo vaivadijos teritorija iki tol priklausė Černigovo kunigaikštystei, XV a. – LDK, o vėliau – MDK. 1618 m., po 1605–1618 m. ATR-Maskvos karo sudarius Deulino paliaubas, ATR atiteko Smolensko ir Černigovo žemės, kas žymėjo didžiausią valstybės išsiplėtimą jos istorijoje. Visos jos buvo sujungtos į Smolensko vaivadiją.
Tik pasibaigus Smolensko karui (1632–1634 m.), Polianovkos sutartis patvirtino Černigovo žemės priklausomybę Lenkijai, ir 1635 m. buvo sukurta atskira vaivadija.
Praėjus 13 m. nuo sukūrimo, 1648 m. Lenkija prarado kontrolę vaivadijoje dėl rytines teritorijas nusiaubusio Chmelnickio sukilimo. Čia įsigalėjo Kazokų etmonatas. Bandant derėtis su kazokais Hadiaco sutartimi Černigovo vaivadija sujungta su Kijevo ir Braclavo vaivadijomis į Rusios kunigaikštystę, kuri turėjo sudaryti trečiąją ATR sudedamąją dalį (greta LDK ir Lenkijos karalystės). Tiesa, reforma niekada iki galo neįvykdyta, o 1667 m. Andrusovo sutartimi Černigovo vaivadijos teritorija perėjo Rusijai.
Nepaisant to, kad vaivadija panaikinta, vaivados, kašteliono ir kitos pareigybės buvo išlaikytos ir dalyvaudavo seimuose iki pat 1793 m.
Keltų kalbos

Padėtis

Keltų kalbos – nykstančios, Britų Salyne jas paveikė anglų kalba, o Bretanėje – prancūzų. Airių kalbą Airijoje gerai moka tik penktadalis gyventojų. Škotijoje škotų geilų kalbą vartoja apie 1,5 % regiono gyventojų, nors kalba ant išnykimo ribos, pastaruoju metu reikalai juda škotų geilų kalbos naudai. Meno saloje dalis gyventojų dar moka senąją keltų kalbą, ten kalba į pražūtį taip sparčiai neina. Kornų (Kornvalio) kalba 1777 jau buvo mirusi, tačiau dabar atkurta ir ją moka keli tūkstančiai žmonių, jos perspektyvos geros. Bretonų kalba sparčiai nyksta. Geriausia padėtis valų kalbos, ją Velse vartoja apie 25 % žmonių.
Benediktas Antanavičius

Biografija

Baigė vidurinę mokyklą, 1968 m. baigė Pajūrio Žemės ūkio technikumą.
1960 m. kilnojamojo kino mechanikas Varnių rajone. 1968 m. Šilalės raj. Medvėgalio tarybinio ūkio skyriaus valdytojas, 1969–1970 m. vyr. agronomas, 1970–1975 m. Lauksargių tarybinio ūkio skyriaus valdytojas, 1975–1992 m. J. Janonio kolūkio pirmininko pavaduotojas, 1992–2003 m. Gaurės agrarinės reformos tarnybos vadovas, nuo 2003 m. Tauragės apskrities viršininko administracijos vyr. žemėtvarkininkas Gaurės seniūnijoje,
2003 m. Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Tauragės rajono skyriaus narys.
2003–2007 m. ir nuo 2007 m. Tauragės rajono savivaldybės tarybos narys, 2003–2007 m. Tauragės rajono savivaldybės Kaimo rėmimo tarybos pirmininkas, Kaimo reikalų komiteto pirmininkas.
Sutuoktinė Zelma vaikai Ričardas, Kęstutis, Marius ir Ieva.
Xandros Desktop

Leidimai

Ji, panašiai kaip ir Microsoft Windows operacinės sistemos, leidžiama keliomis versijomis. Tai Desktop Home Edition, Desktop Home Edition Premium ir Desktop Professional. Be to, dėl susitarimų su Microsoft nebus jokių galimybių distribuciją adaptuoti vėlesnei "GPL 3" licencijai.
Xandros Desktop buvo kritikuojama už tai, kad kūrėjai bandė kopijuoti technologijas, kurias naudoja Microsoft kompanija "Windows Service Pack" ir "Genuine Validation" programose. Naudotojų bendruomenės visa tai buvo plačiai sukritikuota, o į kritiką buvo atsižvelgta tik iš dalies. Dauguma Xandros naudotojų perėjo prie kitų platinamųjų paketų 2006 ir 2007 metų pradžioje.
Revoliucionierius

Revoliucionierius– Lietuvos socialistų revoliucionierių maksimalistų laikraštis, leistas 1926–1929 m. Karaliaučiuje.

Istorija

Leido Lietuvos socialistų revoliucionierių maksimalistų sąjunga. Lietuvoje platintas nelegaliai. Išėjo 13 numerių. 
Redagavo Ladas Serbenta.
Valstybės išdavimas

Valstybės išdavimas - nusikaltimas.

Vokietija

Vokietijoje (VFR) valstybės išdavimas (vok. Hochverrat) yra veika, kuria kėsinamasi į konstitucinę santvarką. Gali būti nukreipta prieš Federaciją (Bund) arba federalinę žemę (Bundesland). Reglamentuoja VFR baudžiamasis kodeksas, §§ 81−83a (StGB). Saugomas teisinis gėris yra fizinis ir konstitucinis VFR ir jos žemių išlikimas (Bestand). Apima valstybinį Federacijos ir federalinių žemių vientisumą, žemių teritorinį integralumą ir Federacijos tarptautinį teisinį suverenitetą (Bestandshochverrat). Bausmės - laisvės atėmimas iki gyvos galvos; tam tikrais atvejais privalo būti ne žemesnės nei 10 metų, kitais - nuo 1 iki 10 metų .

Šveicarija

Šveicarijoje reglamentuoja Šveicarijos baudžiamasis kodeksas (Schweizer Strafgesetzbuch), 265 str.
Suginčių Šv. Kryžiaus Atradimo bažnyčia

Istorija

Suginčiuose 1669 ir 1782 m. minima koplyčia (priklausė Vilniaus vyskupijos Molėtų parapijai). Pirmąją Suginčių kapinių koplyčią antrojoje XVII amžiaus pusėje pastatęs Koziela. Molėtų metrikų knygose nuo maždaug 1695 metų esama įrašų, kad Suginčių koplyčioje krikštijami vaikai, kartais tuokiamos poros. Tai atlikdavo Stirnių jėzuitai arba Molėtų klebonas. XVIII amžiuje Suginčių koplyčioje reguliariai laikytos mišios triskart per metus – atlaidų dienomis. Nors XIX amžiaus šaltiniai teigia, kad Michailovskiai 1773 m. pastatė antrąją Suginčių koplyčią, stovėjusią iki XX a. pradžios, tuo galima abejoti: mat XVIII amžiaus šaltiniai nurodo, kad bent apie 1760–1780 metus Suginčius valdė Janovičiai. Antroji koplyčia buvo medinė, turėjo penkis langus, tris altorius, šešių balsų vargonus. Nuo XIX amžiaus pradžios prie Suginčių koplyčios būna nuolatinis kunigas, apie 1820 metus pradedamos rašyti metrikų knygos, atsiranda Suginčių filija, iki 1850 metų priklausiusi Molėtų parapijai. 1850–1925 m. Suginčių bažnyčia buvo Žemaičių (Telšių) vyskupijos Utenos parapijos filija. 1898 m. gubernatoriaus prašyta leidimo bažnyčiai remontuoti ir padidinti. Leista tik remontuoti. Suginčiuose XIX a. pabaigoje gyveno, dirbo ir palaidotas draudžiamos lietuviškos spaudos bendradarbis, pasakėčių kūrėjas kunigas Juozas Lideikis (1858–1898).
1909–1910 m. kunigo A. Ragažinsko rūpesčiu ir parapijiečių lėšomis pastatyta dabartinė medinė bažnyčia. 1935–1936 m. klebono Adolfo Bielskio iniciatyva ir parapijiečių lėšomis bažnyčia išdekoruota, 1954 m. kunigo Zigmo Gustainio rūpesčiu – suremontuota.

Architektūra

Bažnyčia istoristinė (vyrauja neobaroko elementai), lotyniško kryžiaus plano, su trisiene apside ir 2 zakristijomis sankryžos kampuose. Bokštas kupolo vietoje, navų sankryžoje yra 2 bokšteliai, tarp kurių – trikampis frontonas. Šventoriaus tvora akmenų mūro, su arkiniais vartais. Šventoriuje stovi medinė varpinė; kryžiai.